'Ek het voor 'n kruispad gestaan' | Kerkbode
Een van Tebza se lewensdoelwitte is om die kinders van Hillbrow te inspireer en te bemagtig soos MES hom as tiener ondersteun het. Foto: Liza Coetzee
25 Mei 2020 Jacobie M HelenaArtikels
Dié 24-jarige man, wat ook deeltyds modelwerk vir bekende handelsname soos Edgars en McDonalds doen, se twee­jaaroue besigheid, Hillbrewed Coffee Co, is ongelukkig ook een van die vele besighede regoor ons land wat weens die Koronavirus-pandemie op sy knieë gedwing is en sy deure moes sluit. Maar dié veelsydige jong man skrik nie vir uitdagings of terugslae nie, blyk dit gou tydens 'n gesprek met hierdie student (BA Strategiese Handelsmerkkommunikasie) en kranige skopbokser. Kerk­bode het via Zoom met hom gesels oor sy grootwordjare in Hillbrow en die dryfveer agter sy sukses.
Tebogo 'Tebza' Mabye sit hand by met die verpakking van skenkings by die MES Impilo-skuiling vir haweloses. Agter hom staan sy jarelange mentor en MES se hoof- uitvoerende beampte, Leona Pienaar. Hoewel hierdie jong man se eie koffie-onderneming in die skadu van die Ellispark-rugbystadion tydens die inperking moes sluit, skrik hy nie vir 'n uitdaging nie.
Vanaf die dak van die gebou wat sy grondvloerkoffiewinkel in Johannesburg se middestad huisves, kan 'n mens die Goudstad behoorlik verken. Teen een van die graffiti-mure het Tebza, wat ook modelwerk doen, vir Kerkbode meer van sy drome vir sy besigheid en lewe vertel. Foto: Le Roux Schoeman